12

ISIGIDIMI SAMAXOSA, FEBRUARY 1, 1887.

UMFI U MR. J. J. IRVINE.

*(Cape Argus.)*

Umpanga wokububa kuka Mr. J. J. Irvine ofike Eqonce ngo January 3 uyakuvakala kalusizi kakulu kulo lonke elase Koloni napesheya kwe Nciba. U Mr. Irvine obexinwe zizinto ngezinto ude wawela waya e England nomfazi wake unduluke kwezi Cawa zimbalwa zidluleyo. Ububele e London ngomhla we Cawa ngomhla we 2 ku January. Umfo obe ngumlingane ka Mr Irvine uti ukusibalisela kwake ngaye.—Umfi waqeshwa ngu Mr. Charles Brownlee obe yimantyi yama Ngqika e Gqolonci ngomnyaka we 1850. Akahlalanga xesha lide kuyo wangena wangumrwebi kweso sitili. Ute ngenyameko nangomonde emsebenzini wake wanokwazeka okukulu, wada wayakuma e Qonce wangumrwebi kona apo agqibelele kona ukutyeba. Uxa- nde kamsinya kumacala onke, ivenkile zake bezikwela pesheya kwe Nciba, kwa Adam Koko (e Kokstad,) nase Lusutu apo zapeliswa yimfazwe eyayikona.

Ngo nyaka we 1879 wanyulwa waba lilungu le Parlamente lesitili sase Qonce kwada kwa ngumnyaka we 1883 ate ngalonyaka akakukatalela ukubuye abelilungu le Parlamente. Ube ngelilo iciko elinobunxamo entetweni, kodwa ukulunga kwake kumenze ukuba angalibaleki. Ngumfo obefana no Mr. Saul Solomon obengatandabuzi ukuya kuzilungisa izihlobo zake akuqonda ukuba zilahlekile ekucingeni kwazongaba Ntsundu.

Watenga ifama e Kubusi (Waterford) wacita iponti ezingama waka amashumi asixenxe, £70,000, etenga impahla ebambayo yapesheya kolwandle, omashini, wenza ne mijelo nezinje iziuto ezilungileyo, ebonisa ngokwenjenjalo ukuba ukufama kweli lizwe ukuze kumngenisele umntu makakutale abe nobucopo obulungileyo. Ube buyekelela u Mr. Irvine emsebenzini wake kwakufika amaxesha amabi, wada wacinga ngokumka kweli lizwe, babe njalo nabanye abarwebi. Waba nengcinga zokuya e Australia ukuba ute akufika kona wakolwa ngulomhlaba. Eyile ke akahlalanga ubuye wabuya nempahla ebambayo’ yoku lungisa imfuyo ayitenge kwe lozwe.

Ukububa kwake kuyinxwaleko elizweni letu xa sikwaziyo sikuqonda okulungileyo asenzele kona noko abesaza kusenzela.

U Mr. Irvine ub’ezeke intombi ka Mr. Dods Pringle wase Lynedocb kwa Mankazana, wazala kulomfazi unyana wamnye abehambe naye ukuya kwela pesheya. Owokuqala umfazi wake wabuba engagulanga xesha lide, wakatazeka kakulu ekububeni kwake; waza emva kwalowo wazeka omnye, wabuba naye; lo ke anaye ngowe sitatu. U Mr. Irvine ube ngowe Hlelo lase Tshatshi; umfo obe nesandla esivuzayo emicimbini yalo tyalike nakwezinye ityalike nezi kula. Imikwa yake elungileyo, uhlobo abelulo pakati kwabanye abantu, nakwizinto zalentlalo ibe ifanele ukuba ngumzekelo kuti.

Longeza elinye ipepa liti,—Nakuba ebe ngumntu ohlale ebucala ebenconywa ngabo bonke ngokuba ebejonge kwindawo enye etembekileyo, ubomi bake buvumelana nesimilo sake. Ebengohlala esel’elungele, evuma kanjako ukupimisela ekuhleni ingcamango yake, alipakamisele izwi lake kwicala loxolo, lobulungisa, nelenyaniso. Incwadi yake awayitumela kwi *Argus* ukuba ishicilelwe, umgudu nesenzo sake sokugqibela esisemhlotsheni; enika icebo elibekiselela kuxolo kwela ma Mpondo, ebala esezintlungwini etyafile kuba eselukukweni lokufa, ese nqanaweni e Kapa ebekisa kwela pesheya kwolwandle apo wayesinga kona, zonke ezizinto zimxela umntu abenguye. Ubecasene kanye nabo bonke ababezamela izahluko pakati kwentlanga zale Koloni. Ukububa kwake kuyilahlekelo enkulu kwi ntlanga zaba Ntsundu, kuba bapulukene nompimiseli ongoyikiyo weminqweno noluvo Iwabo.

IMITETO YE ZIKULA ZABANTSUNDU 1887.

Kufuneka Izibonda ne Titshala zezi kula zaba ntsundu ziyiqondisise lemiteto ilandelayo, eshicilelwe ukuze kuqu- tywe ngayo:—

1. Akuko titshala nokuba kuteni eyakuvala isikula sayo, mhlaumbi ishiye umntu endaweni yayo, ingazuzanga imvumelo ku Mongameli we Mfundo, nokuba ngu Mkangeli we Zikula, mhlaumbi ngu Mfundisi owongamele eso sikula.
2. Akuko titshala iyakuguqula ngokwayo imihla esimelwe ukuba sivalwe ngayo isikula, umhlaumbi izimisele olwayo usuku olungekuyo i *Almanak* yesikula.
3. Kufuneka itishala zingenise izikolo zazo ngo 9

o’clock ide ibe ngu 1 o’clock. Ixesha lokutungisa abatungayo lisemva kwe dinala.

1. Kufuneka ititshala zizilungisele intsapo zazo ukuhlolwa nokuviwa ngalondlela imiswe kwisaziso nge Ziqibi zemfundo.
2. Ekupeleni kwe veki zonke i *Register* zesikula mazi- qosheliswe ukulungiswa, lipaulwe inani labo bangena kweso kutungisa isikula.
3. Ukuba kuko into engekoyo esikuleni (nje nge ncwadi, izileti, ne pencil, njalo-njalo,) kuyimfanelo ye titshala ukumazisa kwa kamsinya u Mfundisi owongamele eso sikula nge ntswelo ezo,

VII Ititshala esel’iminyaka mihlanu, nangapezulu, *ite qo* *ifundisa* pantsi kolaulo Iwe Hlelo Lemfundo, iyacelwa ukuba iyikankanye londawo ku Mvi we Zikula xa ’sukuba ehambele ukuza kuhlola isikula sayo.

1. Kuyimfanelo yezibonda zezi kula ukuyikangelela indawo yokuba ititshala ziyizuze imali abamele ukuyirola abazali babantwana; nokumazisa u Mkangeli wezikula mhlaumbi u Mfundisi ozongameleyo indawo ezikalazekayo kwi titshala zezikula kwezo zitili (ezi nje ngokungabiko esikuleni ingacelanga, nokusikupa pambi kwexesha laso isikula, njalo-njalo.)
2. Kufuneka ititshala zigcine ipepa lalemiteto ne *Almanak* zesikula, namapepa ateta ngeziqibi exonyiwe endaweni esekuhleni esikuleni sayo.

Umkangeli wezikula uyakwaneliswa eluviweni Iwake zezi ncwadi zama Xosa zokufunda ezi:—

Isiqibi I.—(1) Incwadi Yokuqala (Lovedale) Yaba Fundi; mhlaumbi (2) Isipeli Sokuqala sishicilelwa nge sishicilelo sase Wesile; mhlaumbi (3) Isipeli Sokuqala sase Tshatshi, sishicilelwe ngu Rev. A. J. Newton.

Isiqibi II. Eyokuqala Yokufunda yase Lovedale (indawo ezi kapukapu) ; mhlaumbi incwadi elandela Eyokuqala eshicilelwe e Wesile.

Isiqibi III. Eyesibini Yokufunda (ezona ndawo zinqabileyo) mhlaumbi imbali ezi kapukapu.

Isiqibi ---: Itestamente End'ala Nentsha.

isiqibi. Uhambo Lomhambi.

Abafunda ezi Simnareni boviwa kwi Siqibi V. Abayi kuviwa kodwa kuso ukuba abazange bapumelele ese IV. ngapambili.

Langham-Dale.

Umongameli we Micimbi ye Mfundo.

U MR. INNES M.L.A. E DIKENI.

Kwi ntlanganiso zika Advocate Rose-Innes M.L.A. nebandla elintsundu abelihambele e Nqushwa ngomhla wama 29 Dece­mber, 1886, nase Dikeni eb’ise Sheshegu nge 5 January 1887 uyenjenje ukuyingenisa inteto yake.

UKUNCITSHISWA KWE NKANTI KUMZI OMNYAMA.

Kule Palamente idlulileyo uxoxe kakulu ngotywala base Mlungwini (i brandy) ngokurwetywa kangaka ngayo ute ke noko awenzileyo amalinga amakulu elangazelela ukunga i- Nkantini zinga. mgama nawo zingabi pakati kwomhlaba wabo, loyiswa icala lake ngobuninzi benani elicasene naye. Ute u Rulumente watembisa ukuba uyakuyiroronya lendawo, lamnandi elo dinga. Naye uya kubuye ayivumbulule londawo. Indawo yesibini ungene kwi

TAITILE ZEMIHLABA.

Ulande amanyatela okuqala enziweyo. Kulandwe lombuzo ate wawufumana entlanganisweni leyo abenayo, ukuqondisisa ukuba bafuna ete lowo nalowo wane Taitile yake ngesiqu kusinina, nokuba zi Taitile zesizwe nomhlaba waso na? Ate amadoda ase Nqushwa afuna iziqiniselo zemihlaba yelali nje ngokuba kwakuvunyelwene njalo no Rulumente wapesheya. Aye kananjalo encurunela lendawo yokutengiswa kwemihlaba elunge nawo angazuzi nto ngayo.

Kweyase Sheshegu kungenwe kakulu kwindawo yokutatwa kwemihlaba yabo zifama ezimhlope ezimelene nabantsundu. Njengokuba kubiywa ngengcingonje kuti kanti ubiwe umhlaba, otuke ontsundu umda sewu nganeno kwendawo yawo. Upendule u Mr. Innes ngeliti—“ Ilusizi londawo, kodwa ukulungiswa kwayo kusezandleni zaboniweyo, xa kungaba zicacile impawu zokushintwa kwomhlaba wabo.” Utembise e Nqushwa ukuba woke alinge ukuyila iqinga lokulungiswa ko Mteto we Lali, aze azivelise kuwo indawo ezingaba lilungelo